નવી દિલ્હી : રાજધાની દિલ્હીમાં શકૂર વિસ્તારમાં દબાણ હટાવવાનાં મુદ્દે વિવાદ વકરી રહ્યો છે. આજે કોંગ્રેસી ઉપાધ્યક્ષ રાહુલ ગાંધી આ વિસ્તારની મુલાકાતે આવ્યા હતા. આમ આદમી પાર્ટીએ પણ આ મુદ્દે સદનમાં ઘરણા કર્યા હતા. રાહુલે પીડીતોને કહ્યું કે હવે પછી જ્યારે પણ ઝુંપડાઓ તોડવા માટે આવે તો તમે લોકો મને ફોન કરો, હું એક પણ ઝુંપડુ તુટવા નહી દઉ. પીડીતો સાથે મુલાકાત બાદ રાહુલે કહ્યું કે મારા ઘરનાં દરવાજાઓ સદાય તમારા માટે ખુલ્લા છે. જો કોઇની ઝુંપડી તોડવામાં આવે તો તે મારા ઘરે આવી શકે છે, હું તમારી સાથે ઉભો રહીશ. રાહુલે કહ્યું કે દિલ્હીમાં આપની સરકાર છે એવામાં તેમનાં નેતાઓ પ્રદર્શન શા માટે કરી રહ્યા છે. તેનાં જવાબમાં કેજરીવાલે કહ્યું કે રાહુલ ગાંધી હજી બાળક છે. તેમની પાર્ટીએ તેમને જણાવ્યું નથી કે રેલ્વે કેન્દ્ર સરકારનાં અંતર્ગત આવે છે, દિલ્હી સરકાર તેમાં કાઇ કરી શકે નહી.